પેટ્રોલિયમ પેદાશોના ભાવ વધારામાંથી થતા ફાયદામાં કેન્દ્ર સરકારની લાલચ વધતી જ જાય છે. સહુ જાણે છે કે જ્યારે દુનિયાની બજારમાં ક્રુડ ઓઇલનો ભાવ ગગડીને બેરલ દીઠ ત્રીસ ડોલરથી નીચે આવી ગયો ત્યારે પણ એનડીએ સરકારે પોતાની આવક વધારી છે. એવા ઘટતા ભાવનો ગેરલાભ લેવાથી વરસે દોઢ લાખ કરોડ રૂપિયા પ્રજાએ સરકારને અકારણ આપવા પડયા. ખુદ ભાજપની મનોવૃત્તિ ભાવ વધારાને બહાને પ્રજાના નાણાં ખંખેરીને સરકારી તિજોરી ભરવાની છે.